— Індустрыяльная платформа не толькі пашырыла кола маіх кантактаў і даказала існаванне інтарэсу да беларускага кінематографа, але і зноў звярнула ўвагу на тое, што ў Беларусі цалкам адсутнічае якая-небудзь дзяржаўная падтрымка незалежнага кіно. Тыя шырокія магчымасці, якія адкрываюцца перад рэжысёрамі з краін-удзельніц ЕС і поўная адсутнасць гэтых магчымасцяў у нас, — выклікае не толькі злосць, а жаданне яшчэ больш змагацца. Я лічу, што каб нашы рэжысёры гублялі менш часу для пошуку сродкаў за мяжой, то ў Беларусі яшчэ 20 гадоў таму пачалася б новая хваля ў кінематографе…